Diari Oficial de la Generalitat Valenciana


Sumari del DOGV 7134, del 18-10-2013 (2013/9983)

ACORD d'11 d'octubre de 2013, del Consell, pel qual s'autoritza una transferència de crèdits del capítol IV al VII del programa 612.60, Gastos Diversos, per import de 5.500.000 euros, per reassignació de la línia de subvenció T5032, «Conveni Ford Espanya». Expedient número 20.002/13-085.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7134

Data del DOGV
:   18-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9983


Data del document
:   11-10-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Acord

Descriptors 

:   * Conselleria d'Hisenda i Administració Pública

ACORD d'11 d'octubre de 2013, del Consell, pel qual s'autoritza una transferència de crèdits del capítol IV al VII del programa 612.60, Gastos Diversos, per import de 5.500.000 euros, per reassignació de la línia de subvenció T5032, «Conveni Ford Espanya». Expedient número 20.002/13-085. [2013/9983]  
El Consell, en la reunió del dia 11 d'octubre de 2013, va adoptar l'acord següent:  
El pressupost del programa 612.60, Gastos Diversos, inclou en el seu annex de transferències corrents la línia T5032, «Conveni Ford Espanya», dotada amb 5.500.000 euros, als efectes de continuar amb la col·laboració per a recolzar l'eficiència industrial, la formació i l'ocupació mediambiental per mitjà del desenrotllament dels projectes I+D, que es van iniciar en el passat exercici. En estar en tràmit un nou conveni per a este exercici, es considera que, tal com establix la disposició addicional quinze de la vigent Llei de Pressupostos, «les activitats d'investigació, desenrotllament i innovació, de formació de capital humà i de millora de l'ocupabilitat, tindran la consideració d'operacions de capital tenint especialment en compte el seu impacte plurianual i la seua vinculació a la reactivació econòmica», és procedent modificar la imputació comptable de la línia T5032, que se suprimix en l'annex de transferències corrents per a la seua inclusió en el de transferències de capital, i actualitzar les dades descriptives.   
A este efecte, i d'acord amb el que preveuen els articles 18 i 19 de la Llei de Pressupostos de la Generalitat per a l'exercici 2013, a proposta del conseller d'Hisenda i Administració Pública, el Consell  
  
  
ACORDA  
  
Primer  
S'autoritza una minoració de crèdits en l'aplicació 44.87.65.765.58.6 per import de 5.500.000 euros.   
  
Segon  
S'autoritza un increment de crèdit en l'aplicació 73.62.11.251.66.9 per import de 5.500.000 euros.  
  
Tercer  
S'autoritzen les modificacions següents en els annexos de transferències corrents i de capital del programa 612.60, Gastos Diversos:  
a) En l'annex de transferències corrents, la supressió de la línia T5032, «Conveni Ford España», dotada amb 5.500.000 euros, per imputació d'esta al capítol 7.  
b) En l'annex de transferències de capital, la inclusió d'una línia, amb el mateix codi T5032 i el mateix import, per a donar cobertura al conveni a subscriure amb Ford España, SL, i mantindre estes dades descriptives, i actualitzar els relatius a descripció i finalitat d'acord amb el detall següent:  
  
REDACCIÓ ACTUAL REDACCIÓ MODIFICADA  
DESCRIPCIÓ I FINALITAT: eficiència industrial, formació i ocupació mediambiental per mitjà del desenrotllament dels projectes d'I+D per al llançament del C520 i del V408. DESCRIPCIÓ I FINALITAT: eficiència industrial, formació i ocupació mediambiental per mitjà del desenrotllament de projecte d'I+D per al llançament del V408.  
  
  
  
Crevillent, 11 d'octubre de 2013  
  
El vicepresident i secretari del Consell,  
JOSÉ CÍSCAR BOLUFER